Document ID: 31985L0584

31985L0584
L 372/42
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 20 декември 1985 година
за изменение, вследствие присъединяването на Испания и на Португалия, на Директива 85/433/ЕИО относно взаимното признаване на дипломи, удостоверения и други официални документи за професионална квалификация в областта на фармацията, включващо и мерки за улесняване на действителното упражняване на правото на установяване по отношение на определени дейности в областта на фармацията
(85/584/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Акта за присъединяване на Испания и на Португалия и по-специално член 396 от него,
като има предвид, че поради присъединяването на Испания и на Португалия се налагат някои технически корекции на Директива 85/433/ЕИО (1), за да се гарантира еднаквото ѝ прилагане от Кралство Испания и Република Португалия и от другите държави-членки,
като има предвид, че по силата на член 2, параграф 3 от Договора за присъединяване на Испания и на Португалия, институциите на Общностите могат да приемат преди присъединяването мерките, посочени в член 396 от Акта за присъединяване, като тези мерки влизат в сила от датата на влизане в сила на посочения договор,
ПРИЕ НАСТОЯЩАТА ДИРЕКТИВА:
Член 1
С действие от 1 януари 1986 г. и в подчинение на влизането в сила на Договора за присъединяване на Испания и на Португалия, към член 4 на Директива 85/433/ЕИО се добавя следният текст:
„k)
в Испания:
titulo de licenciado en farmacia (образователно-квалификационна степен „бакалавър“ по фармация), издадено от Министерството на образованието и науката или от университетите;
л)
в Португалия:
Carta de curso de licenciatura em Ciências Farmacêuticas (свидетелството по фармацевтични науки, издадено от университетите.)“
Член 2
Държавите-членки предприемат необходимите мерки, за да се съобразят с настоящата директива в срока, предвиден в член 19, параграф 1 на Директива 85/433/ЕИО.
Член 3
Адресати на настоящата директива са държавите-членки.
Съставено в Брюксел на 20 декември 1985 година.

Labels: 9
12
18
16